CELEX: 32017D0956
Language: fi
Date: 2017-05-29 00:00:00
Title: Neuvoston päätös (Euratom) 2017/956, annettu 29 päivänä toukokuuta 2017, suurvuoreaktorin lisätutkimusohjelmasta (2016–2019), jonka Yhteinen tutkimuskeskus toteuttaa Euroopan atomienergiayhteisölle

7.6.2017   
            
            
               FI
            
            
               Euroopan unionin virallinen lehti
            
            
               L 144/23
            
         NEUVOSTON PÄÄTÖS (Euratom) 2017/956,
   annettu 29 päivänä toukokuuta 2017,
   suurvuoreaktorin lisätutkimusohjelmasta (2016–2019), jonka Yhteinen tutkimuskeskus toteuttaa Euroopan atomienergiayhteisölle
   EUROOPAN UNIONIN NEUVOSTO, joka
   ottaa huomioon Euroopan atomienergiayhteisön perustamissopimuksen ja erityisesti sen 7 artiklan,
   ottaa huomioon Euroopan komission ehdotuksen,
   on kuullut tieteellis-teknistä komiteaa,
   sekä katsoo seuraavaa:
   
               (1)
            
            
               Pettenissä sijaitseva suurvuoreaktori on eurooppalaisen tutkimusalueen puitteissa ollut ja tulee jonkin aikaa edelleenkin olemaan tärkeä materiaalitiedettä, materiaalitestausta, isotooppilääketiedettä ja ydinreaktoreiden turvallisuutta koskevan yhteisön tutkimuksen resurssi.
            
         
               (2)
            
            
               Suurvuoreaktorin käyttöä on tuettu lisätutkimusohjelmilla, joista viimeisin päättyi 31 päivänä marraskuuta 2015 (1).
            
         
               (3)
            
            
               Suurvuoreaktorin käyttöä jatkettiin vuonna 2016 ilman lisätutkimusohjelmaa siihen asti, kunnes rahoituksesta vastaavien jäsenvaltioiden valtuuttamat yksiköt saivat neuvottelut päätökseen. Neuvottelut johtivat kahden kansallisen yksikön väliseen sopimukseen, joten uusi lisätutkimusohjelma on tarpeen suurvuoreaktorin rahoitustuen jatkamiseksi.
            
         
               (4)
            
            
               Lisätutkimusohjelmien välisen jatkuvuuden varmistamiseksi tätä päätöstä olisi sovellettava 1 päivästä tammikuuta 2016 alkaen. Osan suurvuoreaktorin kauden 2016–2019 lisätutkimusohjelman rahoitusosuuksista olisi voitava kattaa vuoden 2016 aikana aiheutuneet kustannukset.
            
         
               (5)
            
            
               Suurvuoreaktorin käyttöä olisi jatkettava suurvuoreaktorin kauden 2016–2019 lisätutkimusohjelman puitteissa vuoden 2019 loppuun, koska suurvuoreaktori muodostaa edelleen korvaamattoman infrastruktuurin yhteisön tutkimukselle, joka koskee ydinreaktoreiden turvallisuutta, terveyttä, mukaan lukien isotooppien kehittäminen lääketieteelliseen tutkimukseen, ydinfuusiota, perustutkimusta, koulutusta ja jätehuoltoa, mukaan lukien mahdollisuus tutkia ydinpolttoaineiden turvallisuuskäyttäytymistä Euroopan kannalta tärkeitä reaktorijärjestelmiä varten.
            
         
               (6)
            
            
               Commissariat à l'énergie atomique et aux énergies alternatives, jäljempänä ’CEA’, ja NRG: Nuclear Research and Consultancy Group V.O.F., jäljempänä ’NRG’, täytäntöönpanevina toimijoina Ranskan ja vastaavasti Alankomaiden puolesta, joilla on erityinen intressi suurvuoreaktorin säteilytyskapasiteettiin liittyen, ovat sopineet, että ne rahoittavat suurvuoreaktorin kauden 2016–2019 lisätutkimusohjelman kokonaan Euroopan unionin yleiseen talousarvioon käyttötarkoitukseensa sidottuina tuloina tehtävillä rahoitusosuuksilla.
            
         
               (7)
            
            
               Näillä tuilla rahoitetaan suurvuoreaktorin käyttöä, jotta tuetaan tutkimusohjelmaa, joka edellyttää suurvuoreaktorin tavanomaista käyttöä ja säännöllistä ylläpitoa. Jos reaktorin hoitaja NRG antaa Alankomaiden kansalliselle sääntelyviranomaiselle virallisen ilmoituksen lopullisesta sulkemisesta ennen reaktorin turvallisen suojaamisen julistusta, suorittamattomat maksut sekä komission maksuvaatimukset olisi keskeytettävä,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään 1 päivästä tammikuuta 2016 lähtien neljä vuotta kestävä suurvuoreaktorin käyttöä koskeva lisätutkimusohjelma, jonka tavoitteet esitetään liitteessä I.
   2 artikla
   Ohjelman toteuttamiskustannukset, jotka on arvioitu 30,2 miljoonaksi euroksi, rahoitetaan kokonaisuudessaan Ranskan ja Alankomaiden rahoitusosuuksilla CEA:n ja vastaavasti NRG:n kautta. Kyseisen määrän jakautuminen esitetään liitteessä II. Rahoitusosuudet katsotaan neuvoston asetuksen (EU, Euratom) N:o 966/2012 (2) 21 artiklan 2 kohdan mukaisesti käyttötarkoitukseensa sidotuiksi tuloiksi.
   3 artikla
   1.   Ohjelman hallinnoinnista vastaa komissio. Tätä tarkoitusta varten sitä avustaa Yhteinen tutkimuskeskus.
   2.   Komissio antaa Yhteisen tutkimuskeskuksen johtokunnalle tietoa ohjelman toteuttamisesta.
   4 artikla
   Jos NRG antaa Alankomaiden kansalliselle sääntelyviranomaiselle virallisen ilmoituksen suurvuoreaktorin lopullisesta sulkemisesta (ennen reaktorin turvallisen suojaamisen julistusta), Ranskan ja Alankomaiden velvollisuus suorittaa lisää maksuja CEA:n ja vastaavasti NRG:n kautta keskeytetään, samoin kuin komission tämän päätöksen mukaiset maksuvaatimukset.
   5 artikla
   Komissio antaa Euroopan parlamentille ja neuvostolle loppukertomuksen tämän päätöksen täytäntöönpanosta suurvuoreaktorin kauden 2016–2019 lisätutkimusohjelman päätyttyä.
   6 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä tammikuuta 2016.
   7 artikla
   Tämä päätös on osoitettu kaikille jäsenvaltioille.
   
      Tehty Brysselissä 29 päivänä toukokuuta 2017.
      
         
            Neuvoston puolesta
         
         
            Puheenjohtaja
         
         C. CORDONA
      
   
   
      (1)  Neuvoston päätös 2012/709/Euratom, annettu 13 päivänä marraskuuta 2012, suurvuoreaktorin lisätutkimusohjelmasta (2012–2015), jonka Yhteinen tutkimuskeskus toteuttaa Euroopan atomienergiayhteisölle (EUVL L 321, 20.11.2012, s. 59).
   
      (2)  Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).
   
      LIITE I
      TIETEELLISET JA TEKNISET TAVOITTEET
      Lisätutkimusohjelmalla on seuraavat päätavoitteet:
      
                  1.
               
               
                  Taata suurvuoreaktorin turvallinen ja luotettava käyttö neutronien saannin turvaamiseksi kokeita varten.
               
            
                  2.
               
               
                  Mahdollistaa se, että tutkimuslaitokset voivat käyttää suurvuoreaktoria tehokkaasti eri tutkimusaloilla, joita ovat ydinreaktoreiden turvallisuuden parantaminen, terveys (mukaan lukien lääketieteellisten isotooppien kehittäminen), ydinfuusio, perustutkimus, koulutus ja jätehuolto (mukaan lukien ydinpolttoaineiden turvallisuuskäyttäytyminen Euroopan kannalta tärkeitä reaktorijärjestelmiä varten).
               
            
   
      LIITE II
      RAHOITUSOSUUKSIEN JAKAUTUMINEN
      Lisätutkimusohjelman rahoittavat Alankomaat ja Ranska.
      Rahoitusosuudet jakautuvat seuraavasti:
      
                   
               
               
                  Ranska: 1,2 miljoonaa euroa;
               
            
                   
               
               
                  Alankomaat: 29 miljoonaa euroa;
               
            
                   
               
               
                  Yhteensä: 30,2 miljoonaa euroa.
               
            Rahoitusosuudet suoritetaan Euroopan unionin yleiseen talousarvioon ja sidotaan tähän ohjelmaan. Osa tämän lisätutkimusohjelman rahoitusosuuksista voi kattaa myös vuonna 2016 aiheutuneet suurvuoreaktorin toimintakustannukset, rahoittajajäsenvaltioiden ja komission kesken sovittavan työohjelman mukaisesti.
      Kyseiset rahoitusosuudet ovat kiinteät eivätkä ne ole tarkistettavissa toiminta-, ylläpito- ja käytöstäpoistokustannusten vaihtelujen perusteella.